MAX ปิดตลาดบวกกว่า 21% จับตาแผนโรงไฟฟ้าพลังงานขยะ
MAX มามาดใหม่ปิดตลาดบวกกว่า 21% จับตาแผนโรงไฟฟ้าพลังงานขยะ
11 ก.ย. 2558

ผู้สื่อข่าวรายงานว่า ราคาหุ้น บริษัท แมกซ์ เมทัล คอร์ปอเรชั่น จำกัด (มหาชน) หรือ MAX ปิดตลาดวันนี้อยู่ที่ 0.28 บาท บวก 0.05 บาท หรือ 21.74% มูลค่าการซื้อขาย 307.96 ล้านบาท  ต่ำสุดที่ 0.23 บาท สูงสุดที่ 0.29 บาท
ผู้บริหารคาดปีหน้าพลิกกำไร-เดินหน้าสร้างโรงไฟฟ้าขยะ เตรียมล้างขาดทุนสะสม ส่วนปีหน้าผลประกอบการ MAX จะกลับมามีกำไรสุทธิอีกครั้ง หลังบริษัทจะเริ่มดำเนินการทำโรงกำจัดขยะ ในช่วงปลายปีนี้และจะรับรู้รายได้เต็มปีในช่วงปีหน้า โดยโรงกำจัดขยะดังกล่าว มีอัตราผลตอบแทนจากการลงทุน(IRR) สูงถึง 30-40% ทำให้บริษัทมั่นใจว่าจะสามารถกลับมามีกำไรได้อย่างแน่นอน
อีกทั้งโรงงานกำจัดขยะนั้น บริษัทไม่ต้องมีการลงทุนเอง เป็นการขอสิทธิการบริหาร ทำให้บริษัทฯไม่ต้องใช้เงินลงทุน   ซึ่งหากต้องใช้เงินลงทุนการสร้างโรงกำจัดขยะลงทุนสูงถึง 600-700 ล้านบาทต่อแห่ง